Diari Oficial de la Generalitat Valenciana


Sumari del DOGV 1381, del 14-09-1990 (1990/818694)

DECRET 145/1990, de 20 d'agost, del Consell de la Generalitat Valenciana, pel qual s'aprova la concessió de quatre avals de la Generalitat Valenciana a les empreses «Juguetes Feber, SA», «Comercial Roiffer, SA» i «Creatividad i Diseño, SA».
------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/08/20/145/dof/vci/html**

### Dades del document

Número de DOGV
:   1381

Data del DOGV
:   14-09-1990

Secció del DOGV
:   DISPOSICIONS GENERALS

Número del document
:   1990/818694


Data del document
:   20-08-1990

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 145/1990, de 20 d'agost, del Consell de la Generalitat Valenciana, pel qual s'aprova la concessió de quatre avals de la Generalitat Valenciana a les empreses "Juguetes Feber, SA", "Comercial Roiffer, SA" y "Creatividad y Diseño, SA".  
La Llei 4/1984, de 13 de juny, d'Hisenda Pública de la Generalitat Valenciana, autoritza el Govern Valencià per a la concessió d'avals dins de determinades condicions que s'hi fixen. D'altra banda, la Llei 4/1990, de 31 de maig, de pressupostos de la Generalitat Valenciana per a l?exercici de 1990, recull en l'article tretze una consignació de crèdit fins a un límit màxim de 8.000 milions de pessetes.  
Basant-se en la normativa esmentada, a proposta del Conseller d'Economia i Hisenda, i amb la deliberació prèvia del Consell de la Generalitat Valenciana, en sessió realitzada el dia 20 d'agost de 1990,  
DECRETE:  
Article únic  
S'autoritza el Conseller d'Economia i Hisenda per a la signatura de quatre avals de tresoreria per un import global de 7.003.767.250 de pessetes a les empreses «Juguetes Feber, SA», «Comercial Roiffer, SA» i «Creatividad y Diseño, SA», destinats a garantir quatre préstecs els imports dels quals són de 400, 300, 200 i 100 milions de pessetes, respectivament, davant el Banc de Crèdit Industrial, segons les estipulacions contingudes en els annexos d'aquest decret.  
València, 20 d'agost de 1990.  
El President de la Generalitat Valenciana, .  
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA  
ANNEX I  
València, de de 1990.  
Antoni Birlanga Casanova, Conseller d'Economia i Hisenda, en nom de la Generalitat Valenciana, tot complint el que disposa la Llei 4/1984, de 13 de juny, d'Hisenda Pública de la Generalitat Valenciana, i en virtut del Decret 145/1990, de 20 d?agost, del Consell de la Generalitat Valenciana, concedeix un aval a l'empresa «Juguetes Feber, SA», com a garantia d'un préstec per import de 400 milions de pessetes de principal concedit pel Banc de Crèdit Industrial a un termini de vuit anys de duració, amb un de mancança opcional, a un tipus d'interés anual fix del 15% durant els tres primers anys i el MIBOR més un marge del 0,6% per als cinc anys que resten.  
Les condicions de l'aval seran les que a continuació s'assenyalen:   
1. Aquest aval es destinarà parcialment a la substitució de préstecs o crèdits bancaris a curt termini i a noves inversions.  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions del contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia dels contractes de les operacions de crèdit garantides i certificació de les disposicions per part del prestatari, i també d'informar puntualment i en cada venciment del grau de compliment del prestatari de les seues obligacions amb l'entitat i del risc viu en aqueixa data.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'empresa avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda, Antoni Birlanga Casanova.  
ANNEX II  
València, de de 1990.  
Antoni Birlanga Casanova, Conseller d'Economia i Hisenda, en nom de la Generalitat Valenciana, tot complint el que disposa la Llei 4/1984, de 13 de juny, d'Hisenda Pública de la Generalitat Valenciana, i en virtut del Decret 145/1990, de 20 d'agost, del Consell de la Generalitat Valenciana, concedeix un aval a l'empresa «Comercial Roiffer, SA» com a garantia d'un préstec per import total de 300 milions de pessetes de principal concedit pel Banc de Crèdit Industrial a un termini de vuit anys de duració, amb un de mancança opcional, a un tipus d'interès anual fix del 15% durant els tres primers anys i el MIBOR més un marge del 0,6% per als restants cinc anys.  
Les condicions de l'aval seran les que a continuació s'assenyalen:  
1. Aquest aval es destinarà parcialment a la substitució de deutes a curt termini, preferentment els bancaris, i a noves inversions.  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions del contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment i en cada venciment del grau de compliment del prestatari de les seues obligacions amb l'entitat i del risc viu en aqueixa data.  
4. La Tresoreria de la Generalitat Valenciana respondrà davant l?entitat prestadora del reintegrament de la quantitat garantida, amortització del principal i interessos, únicament en cas d'incompliment en el pagament per part de l?empresa avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda, Antoni Birlanga Casanova.  
ANNEX III  
València, de de 1990.  
Antoni Birlanga Casanova, Conseller d'Economia i Hisenda, en nom de la Generalitat Valenciana, tot complint el que disposa la Llei 4/1984, de 13 de juny, d'Hisenda Pública de la Generalitat Valenciana, i en virtut del Decret 145/1990, de 20 d'agost, del Consell de la Generalitat Valenciana, concedeix un aval a l'empresa «Creatividad y Diseño, SA» com a garantia d'un préstec per import total de 200 milions de pessetes de principal, concedit pel Banc de Crèdit Industrial a un termini de vuit anys de duració, amb un de mancança opcional, a un tipus d'interès anual fix del 15% durant els tres primers anys i el MIBOR més un marge del 0,6% per als restants cinc anys.  
Les condicions de l'aval seran les que a continuació s'assenyalen:  
1. Aquest aval es destinarà parcialment a la substitució de deutes a curt termini i a noves inversions.  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions del contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment i en cada venciment del grau de compliment del prestatari de les seues obligacions amb l'entitat i del risc viu en aqueixa data.  
4. La Tresoreria de la Generalitat Valenciana respondrà davant l?entitat prestadora del reintegrament de la quantitat garantida, amortització del principal i interessos, únicament en cas d'incompliment en el pagament per part de l?empresa avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda, Antoni Birlanga Casanova.  
ANNEX IV  
València, de de 1990.  
Antoni Birlanga Casanova, Conseller d'Economia i Hisenda, en nom de la Generalitat Valenciana, tot complint el que disposa la Llei 4/1984, de 13 de juny, d'Hisenda Pública de la Generalitat Valenciana, i en virtut del Decret 145/1990, de 20 d'agost, del Consell de la Generalitat Valenciana, concedeix un aval a l'empresa «Creatividad y Diseño, SA» com a garantia d'un préstec per import total de 100 milions de pessetes de principal concedit pel Banc de Crèdit Industrial a un termini de vuit anys de duració, amb un de mancança opcional, a un tipus d'interès anual fix del 15% durant els tres primers anys i el MIBOR més un marge del 0,6% per als restants cinc anys.  
Les condicions de l'aval seran les que a continuació s'assenyalen:  
1. Aquest aval es destinarà parcialment a la substitució de deutes a curt termini i a noves inversions.  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions del contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment i en cada venciment del grau de compliment del prestatari de les seues obligacions amb l'entitat i del risc viu en aqueixa data.  
4. La Tresoreria de la Generalitat Valenciana respondrà davant l?entitat prestadora del reintegrament de la quantitat garantida, amortització del principal i interessos, únicament en cas d'incompliment en el pagament per part de l'empresa avalada, sense renunciar al benefici d?excussió recollit en l'article 1830 del Codi Civil.  
El Conseller d'Economia i Hisenda, Antoni Birlanga Casanova.  
ANNEX V  
Contracte d'aval entre la Generalitat Valenciana i les empreses «Juguetes Feber, SA», «Comercial Roiffer, SA» i «Creatividad y Diseño, SA».  
D'una banda el Sr. Antoni Birlanga Casanova, Conseller d'Economia i Hisenda de la Generalitat Valenciana, i de l'altra el Sr. José Manuel Rodríguez Ferre, Conseller Delegat de les empreses «Juguetes Feber, SA», «Comercial Roiffer, SA» i «Creatividad y Diseño, SA»  
Exposen:  
1. Que el Consell de la Generalitat Valenciana, en virtut de les competències que li confereix la legislació vigent, i a proposta del Conseller d'Economia i Hisenda, autoritzà mitjançant el Decret 145/1990, de 20 d'agost, del Consell de la Generalitat Valenciana, la concessió de quatre avals a les empreses «Juguetes Feber, SA», «Comercial Roiffer, SA» i «Creatividad y Diseño, SA» per a quatre operacions de préstec davant el Banc de Crèdit Industrial per import de 400, 300, 200 i 100 milions de pessetes, respectivament, com a principal i a un termini de vuit anys.  
2. Que les empreses esmentades han negociat amb ENISA l'aportació de recursos propis a les societats per un import que oscil·la entre 300 i 500 milions de pessetes.  
3. Que les parts pretenen regular les seues relacions mútues derivades de la concessió dels avals a què es fa referència en l'apartat 1 d'aquesta exposició, i els termes i les condicions de les garanties prestades, per a la qual lliurement i voluntària convenen subscriure aquest contracte d'acord amb les següents  
Clàusules  
Primera  
La Generalitat Valenciana es compromet a avalar les empreses «Juguetes Feber, SA», «Comercial Roiffer, SA» i «Creatividad y Diseño, SA», en els termes establerts en el Decret 145/1990, de 20 d'agost, del Consell de la Generalitat Valenciana. La destinació dels crèdits que ha d'avalar la Generalitat Valenciana serà la substitució de deutes a curt termini en un 40% i a noves inversions per al restant 60%.  
Segona  
Per la prestació de la garantia descrita en concepte d'aval, les empreses «Juguetes Feber, SA», «Comercial Roiffer, SA» i «Creatividad y Diseño, SA» es comprometen, mentre els avals estiguen en vigor, a no realitzar una altra operació de crèdit sense haver-ho comunicat abans a la Conselleria d'Economia i Hisenda.  
Tercera  
Les empreses «Juguetes Feber, SA», «Comercial Roiffer, SA» i «Creatividad y Diseño, SA» es comprometen a:  
1. Realitzar ampliacions de capital amb càrrec a totes les reserves disponibles a la data de la firma d'aquest contracte.  
2. Obtenir, així mateix, fons propis mitjançant ampliacions de capital o per qualsevol altre mitjà, totalment desemborsats els imports mínims dels quals seran de 200 milions de pessetes, a més de l'aportació que realitze ENISA a les tres societats. Aquest increment en els fons propis haurà de realitzar-se, almenys, en les societats «Juguetes Feber, SA» i «Creatividad y Diseño, SA».  
3. El termini màxim per a realitzar el que disposen els apartats 1 i 2 d'aquesta clàusula serà d'un any, a partir de la firma d'aquest contracte.  
4. Com a garantia de les possibles obligacions de l'avalat com a conseqüència del compliment de l'aval per part de l'avalador, les empreses s'obliguen a constituir a favor de la Generalitat Valenciana hipoteca mobiliària sobre els béns immobles propietat de les empreses o dels seus accionistes que convinguen les parts d'acord mutu i que es troben lliures de càrregues i gravàmens.  
En el cas que no es realitzen les operacions previstes en els apartats 1 i 2 d'aquesta clàusula i en el termini anteriorment indicat, les empreses s'obliguen a oferir garanties complementàries (real o personal) suficients a judici de la Conselleria d'Economia i Hisenda per a cobrir totalment l'import de les possibles obligacions de l'avalat anteriorment indicat.  
Les garanties prestades tindran la mateixa duració que els avals a que es refereixen. No obstant aixà, si amb posterioritat a la constitució de les garanties es realitza el que preveuen els apartats 1 i 2 d'aquesta clàusula, les parts podran d'acord mutu cancel·lar aquestes garanties.  
Quarta  
La present garantia es formalitzarà davant el notari que trie la Generalitat Valenciana, i les empreses «Juguetes Feber, SA», «Comercial Roiffer, SA» i «Creatividad y Diseño, SA» sufragaran les despeses, els impostos i els arbitris que s'acrediten com a conseqüència de l'atorgament. Durant el període de garantia, ni «Juguetes Feber, SA», «Comercial Roiffer, SA» i «Creatividad y Diseño, SA» podran realitzar actes de disposició sobre els béns que són objecte de garantia.  
Cinquena  
Les empreses «Juguetes Feber, SA», «Comercial Roiffer, SA» i «Creatividad y Diseño, SA» es comprometen a trametre per semestres naturals vençuts a la Conselleria d'Economia i Hisenda el volum de les càrregues financeres, el balanç i el compte de resultats.  
Sisena  
Les empreses es comprometen mentre estiga en vigor l'aval, a realitzar auditories integrals de la seua situació econòmico-financera amb periodicitat anual.  
Setena  
Les empreses avalades es comprometen expressament a presentar justificació documental de la destinació de l?import avalat, a facilitar la inspecció i el control que exercirà la Conselleria d'Economia i Hisenda per tal de comprovar-ho, i també de la solvència de les empreses garantides, amb aquesta finalitat podrà comprovar els balanços, els comptes de resultats i altres estats de llibres comptables.  
Vuitena  
Si com a conseqüència de la inspecció i el control a què es refereix la clàusula anterior los notòria la falta de solvència de les societats avalades, aquestes serien obligades, sense més requisit que el requeriment previ motivat que els dirigesca la Conselleria d'Economia i Hisenda, a constituir hipoteca immobiliària, penyora sense desplaçament i altra forma de garantia admesa en dret, a favor de la Generalitat Valenciana per a la plena seguretat de la seua eventual obligació de reembossament.  
La Conselleria d'Economia i Hisenda es reserva el dret d'elegir les garanties que han de prestar les societats avalades, si les ofertes per aquestes no fossen suficients segons apreciació ponderada de la Generalitat Valenciana.  
Les societats avalades una vegada rebut el requeriment oferiran la constitució de garanties dins d'un termini de deu dies i dins d'un altre termini igual els serà comunicada l'acceptació o el refús de la Generalitat Valenciana. Si la garantia és refusada per insuficient, el garantit serà obligat a acceptar la proposada per la Conselleria d'Economia i Hisenda.  
Novena  
La Generalitat Valenciana pels avals prestats respon del pagament de les obligacions i només en el cas que no es complesquen aquestes obligacions els deutors, amb les limitacions i excepcions com a fiador indicades en l'annex I, II, III i IV del Decret 145/1990, de 20 d'agost, del Consell de la Generalitat Valenciana, i amb les reserves de drets que s'estableixen en la normativa general de l?Estat en aquest tipus de contractes, sense altre requisit que el requeriment motivat que a l?efecte dirigirà l?entitat davant la qual s'avala sense necessitat del consentiment de l'avalat.  
Desena  
Una vegada efectuat el pagament, la Generalitat Valenciana es subrogarà en tots els drets que l?entitat beneficiària de la garantia tinga contra l'avalat.  
Les despeses que poguessen produir-se com a conseqüència de l?exercici de les accions derivades d'aquest contracte, seran en tot cas a càrrec dels avalats.  
València, de de 1990.  
El Conseller d'Economia i Hisenda, Antoni Birlanga Casanova. El Conseller Delegat de les empreses «Juguetes Feber, SA»; «Comercial Roiffer, SA»; I «Creatividad y Diseños, SA» José Manuel Rodríguez Ferré.


Còpia Permalink ELI